b'\n_START_ARTICLE_\nMelodije morja in sonca 2017\n_START_PARAGRAPH_\n37. Melodije morja in sonca so potekale 8. julija 2017 v Amfiteatru Avditorija Portoro\xc5\xbe. Vodila sta jih Lorella Flego in Mario Galuni\xc4\x8d. Umetni\xc5\xa1ki vodja festivala je Slavko Ivan\xc4\x8di\xc4\x87.\n_START_SECTION_\nRevijalni program\n_START_PARAGRAPH_\nMed glasovanjem so zazvenele melodije, ki v besedilih opevajo na\xc5\xa1e obmorske kraje. Na velikem festivalskem odru smo lahko v \xc4\x8dasu glasovanju spremljali Alyo, ki je zapela zmagovalno skladbo MMS-a iz leta 1996 \xe2\x80\x93 Lahko no\xc4\x8d, Piran. Slavko Ivan\xc4\x8di\xc4\x87 je zapel skladbo Solinar, Domen Kumer se je predstavil s svojo zmagovalno skladbo iz MMS-a 2005 Do Portoro\xc5\xbea, Steffy nas je pobo\xc5\xbeala s skladbo Sonce sije na Portoro\xc5\xbe, Ga\xc5\xa1per Rifelj se je nato s skladbo odpravil Z Gori\xc4\x8dkega v Piran in ne nazadnje je bil tu \xc5\xa1e \xc5\xbdiga Rustja s skladbo Portoro\xc5\xbe, 1905.\n_START_SECTION_\nGledanost\n_START_PARAGRAPH_\nMelodije morja in sonca 2017 je spremljalo 8,1\xc2\xa0% oziroma 151.900 gledalcev, starej\xc5\xa1ih od \xc5\xa1tirih let. Pri tem je oddaja dosegla 34\xc2\xa0% dele\xc5\xbe gledalcev televizije v \xc4\x8dasu oddaje.'